LEES – Raak stil voor die Here. Lees die teksgedeelte deeglik deur, desnoods 2 of 3 keer, hardop as dit kan. Wat tref jou? Let op vir temas in die gedeelte. Wat sê dit van God? Wat sê dit van mense? Wat sê dit van die wêreld? Soek vir een sleutel gedagte wat jou besonderlik tref. Skryf dit in jou joernaal neer. Lees dan wat ek geskryf het en dink na oor wat jou daarin tref.
LUISTER – Dink na oor wat God vir jou deur die sleutel gedagte wil sê. Waar raak hierdie gedagte jou lewe in die praktyk? Wat vra dit van jou? Wat belowe dit vir jou? Wat moet jy dink of doen daarmee? Wat is die kern van die boodskap van dié teks vir jou dag en lewe?
Laat elkeen by die webtuiste inskryf (daar is twee opsies, kies die een wat jou pas) en die bydraes vir hulle persoonlike stiltetyd gebruik soos hierbo beskryf. Ek plaas vyf bydraes ’n week, maar julle kan dit natuurlik ook oor ’n langer tydperk lees.